Hotel de Montaña Uson i micro-cerveseria Pirineos Bier - Taste The Altitude\n02/10/2019 | Oci | Productes de muntanya\nEn companyia de la Lucía i l’Imanol, visitem l’Hotel de Montaña Uson, localitzat a 1.000 metres d’altitud, al Valle de Hecho (Osca), el lloc perfecte per gaudir d’un entorn únic i somiar enmig de la natura en un paisatge poc poblat. Ambdós també ens descobreixen Pirineos Bier, la seva micro-cerveseria amb marca pròpia.\nPer envoltar-se de natura al cor del Valle de Hecho i gaudir d’una autèntica cervesa artesanal feta amb aigua dels Pirineus\nLa Lucía i l’Imanol son, des del 1992, propietaris de l’Hotel de Montaña Uson, un lloc especial emplaçat en una finca que estava dedicada al pasturatge a 1.000 metres d’altitud, a 7 km de la bonica població d’Hecho, que dona nom al Valle de Hecho (Osca), als Pirineus Centrals.\nAquest allotjament rural de muntanya, construït amb pedra i fusta segons la normativa de la vall, i que s’abasteix amb energies pròpies i renovables, és el lloc ideal perquè els seus hostes gaudeixin d’un entorn únic, al Parc Natural de les Valls Occidentals.\nLa idea de gestionar un establiment d’aquestes característiques va sorgir l’any 1988, quan la Lucía i l’Imanol van decidir anar a viure als Pirineus. “Amb la nostra joventut a les maletes i el cap ple de somnis, vam començar a buscar… i vam trobar el nostre lloc al prat on pasturaven unes vaques. Al principi el projecte que teníem en ment era una mica més petit, però finalment va resultar una mica més gran.”\nAvui dia, amb més de 30 anys vivint al Valle de Hecho, es descriuen com dos apassionats de la natura i els esports de muntanya que dirigeixen un hotel molt especial: “L’Hotel de Montaña Uson es va construir des de zero amb molta feina i esforç, amb poc capital i sense diners públics, en un lloc on no hi havia cap tipus d’infraestructura ni projecte turístic. Ara, per la seva ubicació, es tracta d’un establiment únic on allotjar-se a un preu assequible, allunyat de tot tipus d’edificacions, enmig d’un bosc i envoltat de muntanyes.”\nL’establiment, segons el descriuen la Lucía i l’Imanol, és “un lloc per somiar enmig de la natura en un paisatge poc poblat. Això té avantatges, com ara sortir caminant des de l’Hotel pels boscos sense necessitat d’agafar un vehicle, despertar-se enmig de la natura, anar a dormir envoltat d’estrelles en nits sense contaminació lumínica, esmorzar, sopar o prendre alguna cosa en un lloc aïllat…”.\n“L’Hotel de Montaña Uson és un lloc per somiar al bell mig de la natura en un paisatge poc poblat.”\nTambé té “certs inconvenients”, però es converteixen en aliats perquè qui els visita pugui escapar-se del dia a dia, connectar amb la natura i fer tot tipus d’activitats a l’aire lliure: “per exemple, pel fet de trobar-nos en un lloc aïllat, no rebem gaire senyal de TV, i només n’hi ha una a la sala d’estar”. I és que a l’Hotel de Montaña Uson, el 80% de l’electricitat prové d’energies renovables, hi ha aigua d’una font pròpia, i els propietaris disposen d’un hort.\nSatisfacció, malgrat tot\nDes que van arribar al Valle de Hecho, les vides de la Lucía i l’Imanol van canviar completament: “Quan vam venir aquí només sabíem fer una feina i ara som capaços d’anar a qualsevol lloc del món i fer allò que ens agrada. Tenim nocions de construcció, d’energies alternatives, de cultius i regs, d’hostaleria, sabem fer cervesa, hem après més idiomes… i no ens fa por treballar. Som constants i disciplinats per aconseguir els nostres objectius.”\nSón tres les persones que formen part de l’equip. L’Imanol, també guia de muntanya, s’encarrega d’assessorar i atendre els clients, organitzar els esmorzars, de la bugaderia, de les reparacions, de servir sopars… La Lucía s’encarrega de les compres, de preparar els sopars, rebre els clients, atendre les seves peticions…, alguns matins ja es posa a cuinar, de manera que sovint es passa tot el dia a l’Hotel. Finalment, una persona fa la neteja de les habitacions i, a la nit, és qui endreça la cuina.\nLa feina és dura, però tot el que obtenen a canvi, envoltats de la bellesa del lloc, els omple: “L’entorn i el paisatge fan que mantinguem les ganes de seguir”, asseguren.\nComoditat i una atenció de 10\nL’Hotel de Montaña Uson disposa de 10 habitacions dobles estàndard amb bany (dues de les quals unides per a famílies), 3 habitacions sota teulada amb capacitat per a entre 2 i 4 persones, i 2 estudis per a 2-3 persones més (amb bany, cuina i sala d’estar amb sofà llit). Les seves zones comunes, entre les quals destaca una galeria de vidre amb biblioteca, permeten gaudir de l’acollidor ambient d’un establiment que té cura de qui el visita.\n“Per la seva ubicació, es tracta d’un establiment únic on allotjar-se a un preu assequible, allunyat de tot tipus d’edificacions, al mig d’un bosc i rodejat de muntanyes.”\nLa Lucía i l’Imanol són els amfitrions perfectes: ofereixen als seus hostes informació sobre activitats i sortides, de tots els nivells, per descobrir els voltants i gaudir de l’entorn, com ara el senderisme, les rutes amb bicicleta, el ràfting, l’observació d’ocells…\nAmb els seus anys d’experiència han descobert que “hi ha clients que, seguint el que nosaltres anomenem la moda del parc temàtic a la natura, que permet fer descensos en bicicleta, descensos pel riu, curses per la muntanya…, venen a fer l’activitat i marxen de seguida. Però els clients que més gaudeixen són els que fan les activitats però van a poc a poc”.\nI és que l’Hotel Uson és el lloc ideal per connectar plenament amb la natura: “Ens visiten persones de tot el món a qui els interessa la tranquil·litat i conèixer alguna cosa diferent, perquè nosaltres donem alguna cosa que no és per a tots els públics. Tenim clients i grups que ens visiten any rere any; alguns des de fa 20 anys! N’hi ha altres que, si no poden venir, ens truquen per explicar-nos el perquè. Aquest any hem viscut un cas impressionant: una parella de naturalistes especialitzats en orquídies (ell anglès i ella suïssa, ja grans) que venien cada any i havien reservat amb temps. Ell va morir pocs dies abans de la data en què havien de venir i, malgrat tot, ella ens va visitar. Cada cop que vèiem una orquídia –a ell li fascinaven– miràvem el cel i pensàvem en ell. Ella va passar amb nosaltres uns quants dies més perquè deia que no podia anar-se’n… Ha estat una de les millors coses que ens han passat aquí!”\n“Els clients que més gaudeixen són els que hi fan les activitats però van a poc a poc.”\nUna altra de les particularitats de l’Hotel de Montaña Uson és que, al costat, la Lucía i l’Imanol han obert una micro-cerveseria amb marca pròpia, Pirineos Bier, que permet als clients gaudir d’una bona cervesa artesanal feta amb aigua dels Pirineus. “Fem cervesa que venem des d’Ansó fins a Andorra, i dos dies a la setmana organitzem visites per conèixer el nostre espai.”\nL’Imanol explica que Pirineos Bier es va crear l’any 2011 perquè “durant 20 anys ens visitava una companyia escocesa, amb l’objectiu d’observar ocells, i un dels seus guies em va ensenyar a fer cervesa, de manera que durant uns quants anys la vaig estar venent només a l’Hotel. Però, després, un veí d’Hecho que es dedicava a vendre licors es va quedar sense feina i el vaig animar a muntar una societat i comercialitzar la cervesa. I així va començar la història”.\n“Fem cervesa que venem des d’Ansó fins a Andorra, i dos dies a la setmana organitzem visites per conèixer el nostre espai.”\nTot i que els inicis van ser durs, “perquè llavors ningú coneixia què era una cervesa artesana, i calia introduir-la amb moltes explicacions. A més, vam ser els primers a comercialitzar-la a Aragó i això desgasta”, ara ja s’han superat els obstacles, i el projecte funciona. Actualment, Pirineos Bier també ofereix etiquetes i xapes per a col·leccionistes, i els seus creadors expliquen que cada vegada han de sortir més i vendre-la més lluny perquè la població local és menor i els clients estan més lluny.\nUn veritable repte de futur\nPerò malgrat l’encant de l’Hotel de Montaña Uson i la peculiaritat de Pirineos Bier, que garanteixen la visita dels apassionats de l’entorn natural, la Lucía i l’Imanol mostren la seva preocupació per la realitat socioeconòmica de la zona. “El poble mor a poc a poc i el Valle també. Hi ha èpoques en què el turisme és molt important, però cada cop són més curtes. Quan ens van implementar el Parc, el projecte implicava restriccions mediambientals a canvi de desenvolupament socioeconòmic; doncs bé, el primer aspecte va arribar però el segon no. La gent jove marxa i només s’hi queden uns quants –pocs– a cuidar vaques perquè hi ha subvencions, i per això no tenen ganes de generar canvis.”\nMalgrat tot, el seu to és optimista: “Per tot el que hem exposat ens agradaria trobar gent amb ganes de seguir i fer coses noves i diferents, perquè el projecte, i el Valle, segueixin vius.”\nCarretera Selva de Oza, km 7\n22720 Hecho (Osca)\n+ 34 974 37 53 58\n+ 34 608 729 369\nL’establiment, on es pot pernoctar, ofereix el servei d’esmorzars i sopars, així com l’opció de fer-hi una mitja pensió (sopar, dormir i esmorzar). A la pàgina web hi ha un formulari de reserva i totes les indicacions per arribar a la destinació.\nPersones responsables: Lucía Carrera San Isidro i Imanol Ollakindia Menéndez\nMicro-cerveseria Pirineos Bier\nValle de Hecho (Osca)\n+ 34 696 671 966\nArt Artesania Cultura Medi ambient Oci Productes de muntanya Voluntariat\nCeràmica 100% artesana, creacions fetes a mà. Veure història\nFotografia i passió per la muntanya. Veure història\nL’escriptora que dona veu a la dona pagesa. Veure història\nProductors de pomes ecològiques de muntanya. Veure història\nLa formatgeria d’Éller. Veure història\nArtista, pintor, músic, poeta… Veure història\nPatata Ecològica de la Cerdanya… i molt més!\nDe l’hort i els camps a la taula. Veure història\nTreballant als Pirineus per a la conservació i la millora dels boscos. Veure història\nUn artista polifacètic amb taller d’art a Bescaran. Veure història\nViticultura d’altura i de muntanya. Veure història\nNaturalesa d'altura a la teva pell. Veure història\nLes vinyes més altes de la península Ibèrica. Veure història\nSafrà ecològic, collit a mà i assecat amb llenya. Veure història\nLa vitamina C de la muntanya. Veure història\nL’Esquella, lleteria de la Cerdanya\nNaturalitat i qualitat com a carta de presentació. Veure història\nCal Majuba, formatgeria artesanal amb ramat propi\nLa qualitat de la llet com a essència. Veure història\nProductes naturals d’alta muntanya per a la salut i el benestar. Veure història\nPlantes aromàtiques de producció ecològica, infusions i condiments. Veure història\nUn oasi de pau a 2.160 m. Veure història\nFormatges artesans de cabra. Veure història\nL’establiment de turisme de natura que proposa una experiència sostenible. Veure història\nCultiu ecològic de plantes aromàtiques i medicinals. Veure història\nCavalls lliures, prevenció d’incendis i connectivitat del territori Veure història\nFormatges artesanals amb llet crua de cabra i d’ovella Veure història\nMel de muntanya 100 % natural, a 1.028 m Veure història\nPorcellana artesana en un entorn de pura naturalesa Veure història\nLa teva llar al Pirineu Veure història\nFem les cerveses que ens agraden Veure història\nLa ceràmica artesana d’alta temperatura creada a Das Veure història\nOvelles latxas, formatge de pastora i formatge roncal, a Isaba Veure història\nLa recuperación, con métodos tradicionales, de la viticultura de altura en el Berguedà Veure història\nBosses i complements fets a mà, al Pirineu Veure història\nPintant i recreant el pas del temps, a 1.219 m d’altura Veure història\nEls mitjons tècnics especialment dissenyats des del Pallars per als esports d’hivern Veure història\nCosmètica Natural de Lavanda i molt més Veure història\nEl arte de elaborar deliciosas conservas vegetales artesanas Veure història\nAmb l'estil de les nostres àvies i l'essència de la natura Veure història\nUn proyecto global para recuperar el arte popular relacionado con la tradición de los pastores de los Andes y de los Pirineos, desde Andorra Veure història\nEsquís artesanals per connectar amb les emocions. Veure història\nRecollint els principis actius de l’alta muntanya. Veure història\nLa casa rural amb encant per desconnectar i gaudir de la natura Veure història\nElingrediente vital que hace 200 millones de años que se prepara en el corazón de los Pirineos Veure història\nMelmelades, gelees, chutneys, patés de bolets i compotes, d’autora, artesanes i elaborades amb productes de proximitat Veure història\nCeràmica artesana utilitària creada a Oliana i inspirada en el Pirineu Veure història\nEl Refugi de Cuberes\nL’únic refugi guardat a la Reserva Natural de Boumort Veure història\nEl vi que s’obté d’unes vinyes heroiques Veure història\nGuia intèrpret de l'Alt Pirineu Veure història\nPeces artesanals d’altura: entre l’art i l’objecte d’ús quotidià Veure història\nVi blanc fresc i ecològic, únic i d'altura Veure història\nAgricultura ecològica d’alta muntanya Veure història\nPatés artesans amb la recepta centenària dels pobles d'alta muntanya Veure història\nRamaders en extensiu i productors de patata ecològica a 1.350 m d’altitud Veure història\nTeixits, roba i complements amb tints naturals del Pirineu Veure història\nNaturaLlibres era un somni, el somni atrevit i temerari de la periodista Meritxell-Anfitrite Álvarez Mongay que, un dia, en ple confinament, en va sembrar la llavor. Marxar de Madrid —on vivia— per instal·lar-se a Alins, a 1.048 metres d’altitud, el poble on havien residit els seus besavis. Veure història\nProposta d’agroecologia que duu l’empremta de les seves il·lusions: alimentar-se de forma saludable i amb productes de qualitat, i buscar solucions a l’abandonament de les terres de cultiu i els seus boscos Veure història\nBramby Supply Co. Davantals fets a mida i articles de pell d’alta qualitat


Casa Asia al Saló del Còmic 2017\nCultura > Casa Asia al Saló del Còmic 2017\nEn el Marc de la 35ª edició del Saló Internacional del Còmic de Barcelona, Casa Àsia torna a participar al programa d'activitats general amb una proposta de “tallers” dirigits als col·lectius interessats en la cultura de la diversitat i l'intercanvi cultural. Arran de l'èxit experimentat en anteriors edicions, aquest any posem a la disposició del públic la possibilitat de compartir amb els “educadors" que impartiran els respectius tallers disciplines relacionades amb la cal·ligrafia, la cultura xinesa i l'amigurumi japonès. El stand de Casa Àsia serà alhora un punt d'informació de les activitats que organitza la institució a la seva seu i de punt de trobada per als seguidors del fenòmen "còmic", així com pels interessats en l'Àsia i les seves cultures en general. També comptarem amb la presència dels autors Josep Homs i Víctor Santos, que signaran al nostre stand els llibres que acaben de publicar.\nDivendres 31 de març, a les 12.00 h\nDissabte 1 d'abril, a les 17.00 h\nTaller de cal·ligrafia xinesa “Dibuixar xinès”\nDurada: 40mins, màxim 12 persones.\nHanzi (汉字) literalment “caràcters han” (dinastia xinesa), s'ha utilitzat durant almenys tres mil anys com a forma escrita de la llengua xinesa. Allò curiós és que els seus dibuixos són els conceptes que representen. D'altra banda, la cal·ligrafia tradicional és l'art xinès d'escriure amb caràcters. La cultura xinesa concedeix un gran valor a la cal·ligrafia.\nEmily Wang i Binghui Zheng\nArtistes d'origen xinès residents a Barcelona i apassionades per la cal·ligrafia. La recerca d'Emily Wang està enfocada en l'art de la cal·ligrafia i la gestió i cultural. La recerca de Binghui Zheng està centrada en l'àmbit de la història de l'art.\nDissabte, 1 d'abril, a les 12:00 h\nSignatura de llibres a càrrec dels autors Josep Homs i Víctor Sants\nJosep Homs | Autor de Shi 1. Al principi va ser la ira\nVíctor Santos | Autor de Seppuku i RASHOMON, un cas del comissari Heigo Kobayashi\nDiumenge 2 d'abril, a les 17.00 h\nDiumenge 2 d'abril, a les 18.30 h\nTaller de creació “Poetitzar la imaginació corporal”\nDurada: 30mins, màxim 12 persones.\nAquest taller de creació està dirigit a persones majors de 5 anys i és necessari que NO sàpiguen l'idioma xinès. Es tracta d'experimentar, activar la creació i imaginació des de l'idioma, la filosofia i la cultura xinesa.\nA càrrec de: Xirou Xiao i Binghui Zheng\nJove artista i educadora d'origen xinès resident a Madrid des de fa quatre anys. Està treballant en diversos projectes a diferents àmbits artístics, educatius, socials i culturals. Actualment el seu treball de recerca està enfocat en l'art d'acció com a eina per a educació i pràctica social. La recerca de Binghui Zheng està centrada en l'àmbit de la història de l'art.\nDomingo 2 d'abril, a les 12.00 h\nTaller de “Amigurumi”\nAmigurumi és una tècnica japonesa que consisteix a teixir petits ninots amb forma d'animals, aliments o plantes utilitzant tècniques de punt de ganxet. Segons el costum, cada amigurumi es converteix en el company i confident per a tota la vida del seu amo, atorgant-li protecció i consol.\nA càrrec de: Fabrizio Bottasso\nArtista d'origen italià (Piemont) resident a Barcelona des de fa alguns anys apassionat pel disseny dels amigurumis. Va començar a teixir-los perquè volia passar les seves il·lustracions a un format tridimensional i el ganxet a l'estil amigurumi l'hi permet d'una manera creativa i original.\n*Els tallers els podran realitzar els assistents al Saló del Còmic.\n30/03/2017 > 02/04/2017\nDijous 30 de març: de 10.00 h a 20.00 h\nDivendres 31 de març: de 10.00 h a 21.00 h\nDissabte 1 d'abril: de 10.00 h a 21.00 h\nDiumenge 2 d'abril: de 10.00 h a 20.00 h\nSALÓ DEL CÒMIC - PALAU 2.1\nC/Lleida, s/n- cantonada Para·lel\nStand de Casa Àsia: 19\nEntrada lliure per tots aquells que hagin adquirit la seva entrada al Saló del Còmic (9 euros).\nCasa Àsia, amb la col·laboració de mencantoo i Norma Editorial en el marc del Saló del Còmic\nsaló del còmic , cal·ligrafia , amigurumi , taller


Continua el ple de victòries al Palau (87 a 74) | Fosbury\nFosbury » Des del Palau » Continua el ple de victòries al Palau (87 a 74) Els de Pesic s’imposen al Fuenlabrada en un altre partit on s’imposa la qualitat individual més que el joc col·lectiu\nTorna la ACB al Palau Blaugrana en el tercer partit de la setmana. La doble jornada a l’Eurolliga –amb victoria al Palau i derrota a Milà- deixa pas a la lliga Endesa un diumenge a la nit amb un Palau amb mitja entrada per rebre el Fuenlabrada de jota Cuspinera.\nMarc Garcia marca el ritme\nL’exblaugrana Marc Garcia es va mostrar molt motivat en la seva visita al Palau Blaugrana, hiperactiu en atac i en defensa, es va mostrar molt efectiu. Amb repertori de llançaments exteriors, assistències i penetracions era autor de 9 punts al final del primer quart.\nGillet també es sumava a l’encert anotador dels visitants. Mentre que pels locals responien, primer, Mirotic i, posteriorment, entre Abrines, Kuric i Davies, posaven el marcador en 23 a 34 al final del quart.\nErrors i més errors al segon quart\nEl partit seguia igualat al començar el segon període, però l’encert ofensiu havia baixat substancialment. Les pèrdues i errors en els llançaments s’havien multiplicat. Malgrat tot, semblava que era l’equip de Cuspinera qui portava la iniciativa en el joc, aconseguint mínimes diferències.\nDavies molt actiu al segoon quart. – @FCBbasket\nBrandon Davies resultava ser el jugador més incisiu de l’equip de Pesic, malgrat varis errors en el llançament, però la seva intensitat aconseguia rèdits ofensius. Amb tot, el partit marxava al descans amb la mateixa diferència amb la que havia acabat el primer quart, 41 a 42.\nAixò sí, per visualitzar el nivell de desencert, el Barça havia fallat 9 tirs lliures de 20 llançaments a la primera –amb un espectacular 0 de 6 d’Oriola-, mentre que el Fuenlabrada n’havia fallat 6 de 15. Un despropòsit.\nDelaney marca el camí\nA la represa, semblava que el joc seguia el mateix que a la primera part, amb un Marc Garcia que seguí molt motivat i s’escapava fins els 16 punts anotats, amb el Fuenlabrada amb el control i el ritme del partit.\nPerò va arribar el moment de Delaney qui, amb encert a l’anotació i decisió en la direcció va ser l’artífex d’un parcial que donava una mica d’aire als locals, aconseguint la que seria la màxima diferència, fins el moment, de l’enfrontament, amb 8 punts. Una diferència que baixaria fins als 6 punts al final del període, 66 a 60.\nEl talent individual torna a decidir\nTot i el petit avantatge local, el conjunt madrileny no llençava la tovallola, Marc Garcia i Gillet seguien sent els màxims exponents de l’atac visitant que es posava a només 3 punts, 75 a 72.\nKuric, clau a la segona part. – @FCBBasket\nPerò tot i el joc poc lluït, el talent local no desapareix mai. Una cistella de Mirotic i 6 punts seguits de Kuric, units al desgast del Fuenlabrada va permetre als d’Svetislav Pesic sumar una nova victòria a la lliga ACB, 87 a 74.\nACBBàsquetDes del PalauFC BarcelonaFC Barcelona bàsquetLiga EndesaMontakit Fuenlabrada


“Amb esforç i disciplina pots aprendre molt i obtenir una titulació que obre moltes portes” Maria Vidal - Escola Pia de Catalunya\n“Amb esforç i disciplina pots aprendre molt i obtenir una titulació que obre moltes portes” Maria Vidal\nPàgina inicial/xarxaalumni/“Amb esforç i disciplina pots aprendre molt i obtenir una titulació que obre moltes portes” Maria Vidal\nDesprés d’anys treballant, la Maria Vidal va trobar en la FP online de l’Escola Pia l’oportunitat perfecta per assolir i validar els coneixements que cada dia posava en pràctica. Tanmateix, va descobrir un nou procés d’aprenentatge que avui dia l’ajuda a tenir una rutina de treball ordenada i disciplinada. Aquests estudis en Administració i Finances, han estat per a ella el motiu per alçar el vol: deixant a un costat l’empresa familiar on s’ha format, la Maria ha començat a fer passes cap a un nou futur professional. Com els seus tres fills, és una Alumni Escola Pia Mataró.\nQuin és el teu vincle amb Escola Pia?\nEl vincle amb l’Escola Pia comença quan els meus tres fills comencen a estudiar a l’Escola Pia Mataró. El gran, que ara té 25 anys, va cursar l’ESO i després va seguir fent un grau mitjà de Gestió Administrativa i un Grau superior d’Administració i Finances. Un cop acabat, va seguir els seus estudis a la Universitat Pompeu Fabra. El mitjà de casa ara té 21 anys. Va arribar a l’Escola Pia Mataró a l’ESO i va cursar també el batxillerat. Actualment, estudia Negocis Internacionals a ESCI. I per últim, el petit hi segueix estudiant i ara mateix fa 4r d’ESO a l’escola. En el meu cas, vaig cursar els meus estudis a Vilagarcia de Arousa i a Santiago de Compostela. A Catalunya hi vaig arribar l’any 1996.\nCom vas descobrir l’FP online d’Escola Pia?\nBuscava un curs online relacionat amb administració i finances. I buscant, em va sortir que a l’Escola Pia de Mataró feien una oferta en aquest àmbit. Com a mare, estic molt contenta i vinculada amb l’educació escolar que han tingut els meus fills dins l’Escola Pia. M’agrada molt el tarannà i la manera de fer, ja que hi ha un vincle molt directe entre escola i família, i això és d’agrair. Potser per aquesta proximitat i com cuiden la relació amb els pares i mares, em vaig atrevir a preguntar al personal vinculat amb l’FP i, de seguida, em van posar en contacte amb en Carlos Guillén. A partir d’aquí, vaig iniciar els meus estudis.\nQuè et va motivar a posar-te en marxa?\nLa meva motivació principal va ser poder tenir una mica de temps lliure, validar tasques i procediments que ja portava fent en l’empresa familiar i aprendre’n de nous. Volia tenir una titulació en aquest camp perquè jo vaig estudiar Disseny Gràfic multimèdia, però no volia seguir per aquella branca. Considero que és una oportunitat per formar-me i sortir al mercat laboral fora de l’empresa familiar on treballo. Respecte de l’FP online, ho vaig veure clar perquè podia organitzar-me el temps i tenia llibertat d’horaris. Però alhora, també he vist que encara que tinguis sempre el suport del professorat, has de ser molt curós en les rutines, lliuraments i tasques.\nParles de la teva feina a l’empresa familiar, quin hi és el teu paper?\nFins al moment, treballava d’auxiliar administrativa amb tasques molt bàsiques. Després de cursar l’FP, he augmentat les meves responsabilitats i comprenc totes les tasques que són pròpies d’oficial administratiu.\nSi haguessis de destacar algun moment especial o record del teu pas, quin seria?\nMolts. La modalitat online pot “sonar” freda i solitària, però els professors posen moltes facilitats perquè sigui propera i sentis el seu suport en tot moment. El que més trobo a faltar són els meets (videotrucades) amb els professors i els companys.\nQue diries que t’emportes d’aquesta experiència?\nCompanys d’estudis que ja són amics, professors que sempre tindré quan els necessiti, saber que amb esforç i disciplina pots aprendre molt i obtenir una titulació que obre moltes portes al món laboral.\nEl fet d’haver estudiat aquests estudis en Administració i finances, han obert una porta dins el teu camí professional?\nSí. Tot i que treballo en l’empresa familiar, no descarto buscar feina en una empresa externa. De fet, he treballat en una substitució de sis mesos. Ha estat tota una experiència perquè arran de sortir de l’àmbit familiar laboralment parlant, he pogut veure que en una empresa familiar es carrega gairebé tot el volum de tasques administratives, comptables i fiscals a una assessoria. En el meu cas, és una empresa petita i no acabo d’aprofundir en les tasques que m’agradaria. Actuar en una empresa externa m’ha fet posar en pràctica els coneixements adquirits i aprofundir en molts procediments. A més, he descobert aptituds i actituds que tenia adormides.\nDiries que el que has après t’ha ajudat a arribar al teu objectiu?\nPer descomptat. La meva finalitat va ser en un principi acreditar coneixements que ja tenia però també aprendre’n de nous. La meva intenció era també obrir la possibilitat de treballar fora de casa. I tot i que crec que he assolit tots els meus propòsits, actualment espero poder tornar a fer feina en una altra empresa per seguir aprenent i acreditant noves tasques.\nQuè els diries a les següents generacions que cursaran FP online a l’Escola Pia? Constància, treball, esforç i ganes d’aprendre són clau així com seguir els consells dels professors a l’hora d’organitzar-te i adaptar-los a la teva rutina. Cal no oblidar que aquesta modalitat està pensada per seguir el teu ritme, i això fa que puguis aconseguir-ho en el temps que necessites o de què disposis. Que no els faci por el fet de no tenir un professor presencial al davant perquè el tindràs a través de plataformes online com el classroom, mail, hangout, meet, etc…. En tot moment m’he sentit amb tot el suport que em calia. Ho tornaria a fer sense cap mena de dubte.


Segons un peça recent a Computerworld, del govern australià Agència de Transformació Digital (DTA) està en camí de tenir a punt un prototip de plataforma blockchain a finals de l’exercici actual. De moment, el DTA es troba en plena fase de descobriment amb Dades61, on es troben, “explorant la rellevància i l’aplicació de la cadena de blocs per al govern”.\nHi ha nombroses àrees on la cadena de blocs podria ajudar el govern australià a estalviar diners i augmentar l’eficiència general. Randall Brugeaud, que va ser nomenat director general de la DTA a principis d’aquest any, va identificar el sistema de benestar australià com un objectiu a curt termini per a la implementació de blockchain.\nBrugeaud va dir a una conferència tècnica a principis d’aquest any que el DTA buscarà,\n“Maneres innovadores de proporcionar serveis governamentals de manera segura i eficient mitjançant blockchain”, i que “el potencial de blockchain per registrar transaccions de forma segura s’investigarà a partir de l’experiència d’altres organitzacions del sector públic i privat”.\n1 Austràlia és una força líder en l’adopció de blockchain\n2 Blockchain per a aplicacions públiques i privades\n3 Avantatges en desenvolupament\nAustràlia és una força líder en l’adopció de blockchain\nA 700.000 dòlars australians, els diners que ha assignat el DTA per “investigar àrees on la tecnologia de cadenes de blocs podria oferir més valor per als serveis governamentals”, són petits segons els estàndards mundials. Nacions com Corea del Sud i Xina llancen milers de milions de dòlars nord-americans a la investigació de blockchain i una única ciutat de la Xina ha destinat més de mil milions de dòlars al desenvolupament de blockchain locals..\nTot això, Austràlia ha estat líder en el desenvolupament de tecnologia blockchain per a casos d’ús del món real. El Commonwealth Bank of Australia (CBA) va estrenar fa uns mesos una plataforma logística propietària de blockchain, quan la van utilitzar per enviar un envàs d’ametlles des de Victoria, Austràlia, a Hamburg, Alemanya..\nLa Borsa d’Austràlia (ASX) també ha estat treballant per traslladar la seva plataforma de liquidació comercial a blockchain. L’ASX va decidir recuperar la seva data de publicació per a la seva nova plataforma de liquidació de cadenes de blocs des del 2020 fins al 2021. Encara estan en camí de disposar de la primera plataforma de cadenes de blocs per a la liquidació de renda variable a nivell mundial, i l’ASX també busca: “altres classes d’actius que les institucions financeres encara gestionen en tecnologia heretada amb processos manuals ”, segons el CEO d’ASX, Dominic Stevens.\nBlockchain per a aplicacions públiques i privades\nEls serveis socials són una gran àrea potencial per al desplegament de blockchain. La majoria dels serveis d’ajuda pública es podrien abordar fàcilment mitjançant una plataforma blockchain i es podrien eliminar nombroses àrees on es poden malgastar mitjançant contractes intel·ligents que paguen beneficis seguint línies predeterminades..\nNo cal que una oficina governamental retiri un xec ni tan sols utilitzi un dipòsit directe quan es pugui automatitzar fàcilment amb una plataforma blockchain que es pugui revisar automàticament d’acord amb les directrius nacionals. La reducció de la necessitat de supervisió humana elimina el potencial d’errors i, al mateix temps, redueix els costos.\nLa mateixa premissa és bàsicament certa per a les aplicacions del sector privat de tecnologia blockchain. La Commonwealth Scientific and Industrial Research Organization (CSIRO) va formar recentment un consorci amb Herbert Smith Freehills, un bufet d’advocats i IBM. Tenen previst construir una plataforma de blockchain australiana que permeti utilitzar els contractes intel·ligents en matèria legal.\nEl consorci té previst anomenar la nova plataforma Blockchain nacional australià (ANB). L’objectiu és permetre a les empreses utilitzar contractes intel·ligents per a nombroses aplicacions, inclosa la possibilitat de registrar fonts de dades externes, com ara dades de dispositius Internet de les coses (IoT), que permeten autoexecutar aquestes clàusules si es compleixen les condicions contractuals especificades. ”Segons un comunicat de premsa del grup.\nAvantatges en desenvolupament\nEls guanys que Austràlia està creant amb el seu suport a la tecnologia blockchain són dobles. En primer lloc, Austràlia es beneficiarà dels guanys en eficiència que, amb tota seguretat, crearà blockchain en moltes àrees. En segon lloc, tindran experiència en la transició cap a sistemes basats en blockchain, cosa que els podria ajudar a competir a nivell mundial a mesura que altres nacions passin a blockchain..\nEls ASX van comentar l’estat de la seva transició blockchain i per què trigaven una mica més a iniciar-la,\n“Diversos enquestats van assenyalar els possibles riscos implicats, sobretot pel que fa a assegurar que tots els usuaris estiguin preparats abans de la data de publicació”, van assenyalar i van continuar: “Alguns van donar suport a un enfocament d’implementació més gradual. ASX reconeix aquests comentaris, però continua sent del punt de vista –informat per l’experiència prèvia en la transició de sistemes crítics d’infraestructures del mercat– que el cap de setmana de reducció única és la solució més adequada i té un risc menor que altres alternatives, com ara executar diversos sistemes en paral·lel “.\nÉs clar que passar sistemes crítics d’una arquitectura d’assentament a una altra no és un procés fàcil. Ara que l’ASX està prenent els passos necessaris per mantenir-se per davant de la corba, podrien estar en condicions d’ajudar a altres intercanvis a llançar els seus propis programes. El mateix passa amb la plataforma logística que CBA va utilitzar recentment, que pot tenir un paper molt més gran en el comerç mundial durant els propers anys..


Preveuen uns 6.000 participants a Les Santes Esportives. | La Clau -Revista gratuïta del Maresme\nPreveuen uns 6.000 participants a Les Santes Esportives.\nPublicat el 04/07/2014\nLes Santes esportives tindran lloc del 15 de juliol al 28 de juliol en diferents instal·lacions esportives municipals i espais de la ciutat, tot i que prop del 70 % del total d’actes es concentren el cap de setmana del 19 i 20 de juliol.\nFora d’aquest calendari, el 13 de juliol se celebrarà les Sincrosantes, que s’han hagut d’avançar i es faran a les 18’30h al Centre Municipal d’Esports El Sorrall organitzades per l’Associació Esportiva Sincro Mataró.\nSegons la seva tipologia, més de la meitat de les activitats són obertes a la participació popular, fet que fa que un tret diferencial del programa esportiu de la Festa Major sigui el caràcter participatiu.\nEstà previst que aquesta edició hi participin uns 6.000 esportistes.\nD’altra banda, el programa també es caracteritza per la gran quantitat d’esports representats (més d’una vintena) i la diversitat d’espais que els acullen.\nTots els actes que conformaven el programa de l’any passat es mantenen i s’han consolidat. Els 5 actes esportius que s’han sumat aquest any al programa són: les 24 hores de Pàdel (del Pàdel Indoor Mataró); les olimpíades d’aigua, activitat lúdica i esportiva que es farà a la plataforma flotant situada davant el Centre Natació Mataró; l’exhibició de karate infantil i adult (de Dojo Cervantes Mataró); la cinquena prova de la Lliga catalana de BMX (organitzada pel BMX Vallès – Mataró Club); i una activitat oberta de zumba (del Centre Municipal d’Esports El Sorrall).


Kids&Us la Garriga és centre examinador de Trinity College London - Kids&Us La Garriga\nKids&Us la Garriga és centre examinador de Trinity College London\nL’alumnat de Kids&Us a partir de Pam&Paul.\nQuin nivell de Trinity College està el meu fill/a preparat/da per superar?\nEls Grades de Trinity College segueixen els objectius del Marc Comú Europeu de Referència per les llengües, igual que Kids&Us. Consulteu amb coordinació acadèmica i us assessorarem.\nPerquè realitzar proves oficials?\nValorem que enfrontar-se a proves oficials des de ben aviat prepara l’infant pel futur, el moment en el què desitgi enfrontar-se a una prova oficial més complexa. El plantejament de reptes com aquest, fa que augmenti la seva motivació i seguretat en les seves capacitats.\nCom preparem les proves?\nAcordem amb la teacher del curs de l’infant i la família una franja extra abans o després de la sessió setmanal de classe, de 10-15 minuts, el tercer trimestre a partir de l’abril 2020. L’infant assajarà les preguntes i respostes a què s’enfrontarà durant la prova amb la seva professora.\nEn què consisteixen les proves de Trinity College?\nLes proves són individuals i tenen una durada de 5 (Pam&Paul) a 10 minuts (Tweens II), i consisteixen en una conversa guiada amb una persona examinadora oficial de Trinity College London qui valorarà l’assoliment dels objectius del Grade que s’examini. Superada la prova, l’infant rep un certificat oficial sense caducitat.\nQuan i on es realitzen les proves?\nLa proves es concentraran en una tarda a principis del mes de juny del curs 2020, a concretar. A partir d’un nombre mínim de participants, la prova es realitzarà a Kids&Us la Garriga.\nCom inscrivim el/la nostra fill/a?\nCoordinació acadèmica s’encarrega de la gestió de la inscripció. La família interessada autoritzarà l’escola a fer el tràmit de la matrícula, un cop informada del nivell, acordat l’horari de preparació i pagat l’import. Hem ampliat el termini màxim per la matriculació, al 3 d’abril de 2020.\nDemaneu més informació responent el següent formulari i ens posarem en contacte amb vosaltres per tal d’informar-vos-en.


Un jove de 17 anys ha mort en un accident, greu, a la RN116 - VilaWeb\nUn jove de 17 anys ha mort en un accident, greu, a la RN116\nXoc frontal de dos cotxes amb conseqüències greus\nUn accident mortal ahir a la RN116, a l’alçada de Toès a la sortida del túnel a Canavelles, en direcció a Oleta, va deixar un balanç de un noi de 17 anys, de Prada de Conflent, mort i quatre ferits molt greus.\nCap a les 17h dos cotxes van xocar frontalment a la sortida del túnel, per causes encara desconegudes. Un xoc d’una violència extrema que va ocasionar que els bombers despleguessin un important dispositiu , reforçar per l’helicòpter del SAMU, així com el de la seguretat civil Dragon 66.\nEn un dels cotxes, un Renault 19,que anava direcció cap a la Plana del Rosselló, hi havia quatre joves de Prada de Conflent. Un d’ells un jove de 17 anys, que anava de passatger va morir allà mateix.\nEls altres tres ocupants, dos homes un dels quals parent del noi mort, i una dona, tenien tots d’una vintena d’anys. Van tenir de ser desempresonats abans de ser evacuats cap a l’hospital, els dos primers per helicòpter i l’última per ambulància, en un estat jutjat preocupant.\nL’altre cotxe, un Renault Kadjar conduït per una dona de Perpinyà de 35 anys, viatjava en direcció a Toès. Ella també va resultar greument ferida, i va ser traslladada a l’hospital de Perpinyà en helicòpter.\nA priori, és el cotxe que baixava que hauria fet un cap a cua i hauria percudit l’altre cotxe de cara.\nLa RN116 va quedar tallada fins a les 20h30. Això va ocasionar un embús de 15 quilometres.\nCal recordar que, fa 10 dies, un altre accident a la RN116, a Vinça, va fer dos morts i 6 ferits.\nAra la gendarmeria serà l’encarregada de dur a terme l’enquesta.


Notícies - La Canals Galeria d'Art proposa la ruta i l'Any Grau-Garriga per reconèixer l'artista\nLa Canals Galeria d'Art proposa la ruta i l'Any Grau-Garriga per reconèixer l'artista\nUna mostra de petit format repassa l'obra més singular de Grau-Garriga ( 1/oct/13)\nLes obres que s'exposen a la galeria són de petit format\nel 1/oct/13 Tamara Atienzar Cultura PDF\nLa Canals Galeria d'Art proposa a l'Ajuntament que el 2016 sigui l'Any Grau-Garriga i ha organitzat per al novembre la 'Ruta Grau-Garriga', que repassa les obres de l'artista a diferents llocs de la ciutat. El propietari de l'espai artístic, Josep Canals, ha criticat aquest dimarts en la inauguració de la mostra 'Petit format', la manca d'iniciatives a la ciutat que reivindiquin la figura de l'artista.\nRecuperar l'artista més internacional de la ciutat amb diferents exposicions d'obres creades a Sant Cugat és l'objectiu de l'Any Grau-Garriga. Seguint aquesta línia, la Canals Galeria d'Art també ha tirat endavant la 'Ruta Grau-Garriga' amb la intenció de reconèixer i subratllar la importància de l'artista al municipi.\nLa ciutat recuperaria al seu gran creador en l'any Grau-Garriga.\nCanals ha manifestat en la inauguració de la mostra 'Petit format' que s'ha de fomentar la figura de Grau-Garriga perquè l'art també atrau el turisme. El conjunt està format per una vintena d'obres que es podran visitar fins al 30 de novembre. L'exposició ha comptat amb la presència del regidor de Participació Ciutadana, Francesc Carol.


València, finalista en els premis per a ser la Capital Europea de la Innovació 2020 | Valencia Extra\nLa ciutat de València ha sigut seleccionada aquest matí com a finalista per a convertir-se en la Capital Europea de la Innovació 2020 gràcies a la seua estratègia d’innovació per missions per a la dècada vinent que recull Missions València 2030. Aquesta va ser presentada el mes de juny passat per la Delegació d’Innovació i Gestió del Coneixement de l’Ajuntament de València i el centre municipal d’innovació Las Naves. L’alcalde de València, Joan Ribó, ha manifestat que “la innovació és per a València la manera de millorar el dia a dia de la nostra ciutadania, i de buscar noves oportunitats de futur, tant per a la nostra ciutat, com per a tot el món. I més després dels efectes devastadors de la pandèmia de la COVID19”.\nUn equip de l’Ajuntament de València, format per tècnics del servici d’innovació, el centre d’innovació Las Naves, València Activa, l’Oficina de Ciutat Intel·ligent i l’Oficina de Projectes Europeus, haurà de defensar la seua candidatura els pròxims 3 i 4 de setembre davant un jurat. De totes les ciutats eixirà una guanyadora que rebrà el títol de Capital Europea de la Innovació 2020, així com 1,000,000 € per a donar suport a les seues activitats d’innovació i millorar la seua capacitat per a connectar a individus, sector públic, acadèmia i empreses per a brindar beneficis socials per a les seues comunitats. A més, els cinc primers finalistes obtindran 100.000 € cadascun. La Comissió anunciarà el guanyador i els finalistes de Capital Europea de la Innovació 2020 en els Dies Europeus d’Investigació i Innovació que se celebraran del 22 al 24 de setembre de 2020.\nEl regidor d’Innovació i Gestió del Coneixement, Carlos Galiana, ha destacat que “el treball i esforç que estem posant en marxa amb les Missions València 2030 per a aconseguir una ciutat més saludable, sostenible, compartida i emprenedora, està veient els seus primers fruits. La nostra idea era presentar-nos enguany i el següent, cosa que permet la convocatòria, amb la finalitat de ser finalistes i optar a la capitalitat en el 2021. Ser finalista d’enguany és una mostra que podem aconseguir que València siga un referent en innovació a escala europea si alineem els recursos de l’Ajuntament”.\nMariya Gabriel, comissionada d’Innovació, Investigació, Cultura, Educació i Joventut de la Comissió Europea, ha comentat que”la innovació és clau perquè les ciutats garantisquen una recuperació sostenible després de temps difícils. Quan les ciutats nodreixen els ecosistemes d’innovació perquè els actors i ciutadans de la innovació es reunisquen i col·laboren, impulsen el seu desenvolupament i resistència. La sisena edició del Premi Capital Europea de la Innovació es convertirà en un altre concurs fort i mostrarà les millors pràctiques innovadores que impulsen a les ciutats europees cap avant”.


Sánchez Llibre: "L'economia no aguantaria un segon confinament"\nBarcelona. Diumenge, 19 de juliol de 2020. 11:25\nActualitzat Diumenge, 19 de juliol de 2020. 11:25\nEl president de la patronal Foment del Treball, Josep Sánchez Llibre, ha advertit en una entrevista amb Efe que l'economia del país està "a la UCI" i, tot i que "estem en condicions de sortir airosos" de la crisi de la Covid-19, "no aguantaria un segon confinament".\nLa pandèmia de coronavirus, que a mitjans de març va obligar a decretar l'estat d'alarma i a confinar la població durant diverses setmanes, ha deixat l'economia en una situació "precària", amb milers de milions de pèrdues i centenars de milers de llocs de treball afectats.\nEncara que molt lentament, l'activitat econòmica comença a recuperar-se, però un segon confinament generalitzat seria letal, explica Sánchez Llibre en l'entrevista amb Efe, en què apel·la a la "prudència i la responsabilitat" dels ciutadans per evitar el pitjor dels escenaris, partint de la base, remarca, que el més important en aquests moments és la salut de les persones.\nPer ara, l'aparició de nous brots ha portat la Generalitat a imposar mesures restrictives a Barcelona i la seva àrea metropolitana i a les comarques del Segrià i la Noguera, on s'està registrant una transmissió de virus comunitària i les dades de contagis són preocupants.\n"Podem afirmar amb la màxima rotunditat que un segon confinament com el patit no ho podria aguantar l'economia espanyola. Seria un autèntic daltabaix que cal evitar des de tots els punts de vista", subratlla Sánchez Llibre.\nMesures "proporcionals i equilibrades"\nEl president de la patronal sosté que "el que més preval ara és la seguretat de tots els ciutadans", però demana a les administracions, i especialment a la Generalitat, que les mesures que adopti per contenir la propagació del virus siguin "proporcionals i equilibrades" i respectin la "seguretat jurídica".\nSánchez Llibre es refereix a la situació d'incertesa viscuda en els últims dies a la comarca del Segrià, després que la Generalitat ordenés el confinament de Lleida i una jutge tombés aquesta mesura, el que va portar la Generalitat a aprovar un decret llei per implantar les mesures acordades.\n"El que ha passat a Lleida ha minvat la seguretat jurídica i ha creat un problema enorme als empresaris. Durant dos dies els nostres federats ho van passar molt malament per la inseguretat jurídica que van produir les decisions del govern de la Generalitat", relata el màxim responsable de Foment del Treball, que qualifica de "caos" la situació viscuda a Lleida, que no es pot repetir.\nSánchez Llibre creu que l'economia espanyola "té la solvència necessària" per sortir de la delicada situació en què està, però per a això, adverteix, "hem de remar tots en la mateixa direcció".\nAssegura, en aquest sentit, que el govern espanyol ha de fer un esforç per destinar tots els recursos necessaris per garantir el manteniment de l'activitat productiva i de l'ocupació previ a la pandèmia i salvar així el major nombre d'empreses, pimes i autònoms.\n"Un gran acord institucional"\nCal també "un gran acord institucional", en què participin partits, administracions i agents socials, que faci possible un pacte per a la reactivació econòmica que es materialitzi en l'aprovació dels pressupostos per 2021, que "han de ser els de la recuperació".\n"El que convé a l'economia espanyola és la 'desideologització' dels partits polítics. En aquests moments tan delicats, en què ens juguem milions de llocs de treball i el futur de milions de famílies, crec que no és el moment de fonamentalismes ideològics ni de propostes poc experimentades", sosté Josep Sánchez Llibre.\n"El que necessitaria la política espanyola, almenys circumstancialment durant el proper any, és anar per la via pragmàtica i salvar l'ocupació i donar confiança a les inversions", incideix el dirigent patronal.\nSánchez Llibre en una roda de premsa des de Foment del Treball / ACN\nReconeix que durant l'estat d'alarma no es va produir "aquest pragmatisme ni aquest full de ruta comú", però creu que "encara no hem entrat en el precipici" i que el país té l'oportunitat de teixir les complicitats necessàries per salvar l'economia.\nSánchez Llibre també es mostra optimista de cara a un acord sobre el fons de reconstrucció europeu que negocien els líders de la UE per afrontar la crisi que ha provocat la Covid-19 i adverteix que, si no és així, "podria ser el final de la UE", ja que alguns països que es quedin sense ajudes es podrien plantejar la seva sortida de la Unió.\n"Confio en la solidaritat d'Alemanya i França i en què s'imposi el sentit comú i el pragmatisme i puguem vèncer les temptacions dels països més petits del nord d'Europa. A tots ens convé un acord", subratlla Sánchez Llibre.\ncoronavirus El Govern no descarta confinament domiciliari abans de 15 dies El Nacional


L’EDhack Tàrrega compta amb la participació de l’EA Ondara en la seva primera edició - EASD Ondara. Tàrrega\nL’EDhack Tàrrega compta amb la participació dels alumnes de primer del CFGM d’Assistència al Producte Gràfic Interactiu de l’EA Ondara, els dies 15 i 16 d’octubre en la seva primera edició. Les sessions tenen com a objectiu proporcionar solucions al repte de reconstruir els espais públics per generar entorns de convivència i aprenentatge.\nQuè és l’EDhack Tàrrega?\nL’EDhack és un laboratori social, educatiu i comunitari que té com a objectiu el canvi i la transformació social. A través de noves aliances entre persones i entitats de la comunitat, s’aconsegueix donar resposta i crear solucions pels diferents reptes que sorgeixen en la societat i la comunitat: feminisme, sostenibilitat, educació al llarg de la vida, entre d’altres.\nAixí doncs, podem entendre l’EDhack com un espai on es generen idees i projectes per solucionar diferents reptes comunitaris. Aquestes solucions es generen a partir de la col·laboració entre diferents participants, els quals comparteixen coneixements i experteses.\nAmb aquest propòsit, s’ha creat el projecte EDhack Tàrrega, convertint la ciutat en un laboratori creatiu. D’aquesta manera s’ha impulsat el desenvolupament de noves solucions, amb l’objectiu de crear més i millors oportunitats, tant socials com educatives en la comunitat.\nEl repte de l’EDhack Tàrrega\nEl repte de l’EDhack Tàrrega ha estat plantejar solucions per reconstruir els espais públics, per tal de generar entorns de convivència i d’aprenentatge. Així, s’han definit diferents usos i activitats que es poden portar a terme en l’espai públic de la ciutat de Tàrrega, amb l’objectiu de construir entorns de cooperació, així com generar més i millors oportunitats educatives i formatives.\nEn la nostra societat tan canviant i interconnectada, és interessant gestionar els reptes exposant diferents visions. Per aquest motiu, és atractiu crear vincles de connexió i col·laboració entre els diferents actors socials i educatius que formen part de la comunitat. Per crear aquest espai, es porta a terme un esdeveniment únic: la hackató.\nL’EA Ondara s’afegeix a la primera hackató de l’EDhack Tàrrega\nEls dies 16 i 17 d’octubre es va celebrar la primera hackató de l’EDhack Tàrrega, un esdeveniment únic, ple de creativitat i aprenentatge, on persones amb diferents perfils van abordar problemes o reptes per equips, amb l’objectiu de crear solucions originals i tangibles. Un esdeveniment enfocat a la creació col·laborativa de solucions socials amb impacte i impulsat per l’Ajuntament de Tàrrega i la Fundació Bofill.\nEls alumnes de primer del CFGM d’Assistència al Producte Gràfic Interactiu de l’EA Ondara van participar en la hackató de l’EDhack Tàrrega que va transcorre al llarg de 2 sessions intensives de 16 hores totals. Es van formar equips de 5 membres que van treballar de forma col·laborativa, utilitzant eines d’innovació, per tal d’idear i prototipar noves solucions.\nEls projectes guanyadors rebran l’acompanyament per poder ser impulsats, desenvolupats i produïts, per tal d’aconseguir l’impacte social desitjat.\nTant els alumnes de l’EA Ondara com la resta de participants en l’EDhack Tàrrega van rebre un diploma de 16 hores de formació, certificat per l’Ajuntament de Tàrrega i la Fundació Bofill, on s’acreditava l’aprenentatge en aquest mètode de disseny d’innovació social.\nPrevAlumnes d’EASD Ondara inicien el projecte “Alas y viento”, en el marc del programa de Talent Creatiu i Empresa\nAprovat el projecte per la instal·lació d’una escultura ceràmica a Quart, de l’alumne Jordi Llanes de l’EA OndaraNext


Al llarg de la vida el més important que fem és escollir. Tot són opcions. L'última que acabo de fer ha estat seleccionar el disseny del meu primer blog. La penúltima, decidir si em creava el propi blog o no. I la propera serà optar per acabar aquestes línies o bé deixar-me d'històries i preparar-me per sortir de casa i fer el que se sol fer el divendres al vespre, després d'una intensa setmana laboral (ja no parlo de jornada). Crec que he de ser prou seriosa per acabar el que estic fent i pel qual em començo a engrescar (se m'està despertant aquell sentiment que ja havia oblidat de quan era adolescent i obria un diari personal, que ara recordo d'aspecte força carrincló, amb una portada rosada tota farcida de cors, un disseny que malauradament encara s'estila per al públic d'una determinada edat, també molt rosa).\nSempre acabem bevent de la font de les decisions, estiguin ben preses o resultin una espifiada. Tanmateix, una de les poques coses a la qual, inicialment, no tenim res a dir és en el nom amb què ens identifiquen: primer els pares i la resta de la família, després els amics, els professors, el metge, la persona que et contracta, els companys de feina, la parella, la perruquera que sempre t'acaba fent confidències, el director de La Caixa, l'operadora de Telefónica i la companyia elèctrica... És curiós com un factor que ens condiciona des que naixem fins als últims dies és aliè a la nostra voluntat (és fruit de les decisions d'uns altres). I és curiós també que sigui sempre el primer que pronunciem quan la situació requereix una presentació (en el primer dia de classe, l'entrevista de feina, quan intentem -o intentàvem- lligar, quan fem -o intentem fer- amics...).\nD'aquí el títol del meu blog.\nEtiquetes de comentaris: nom i cognoms


Idescat. Encuesta territorial TIC en los hogares. Metodología\nEncuesta territorial TIC en los hogares\nObtenció de resultats\nL'Enquesta territorial sobre TIC a les llars (TICLT) és una enquesta per mostreig duta a terme per l'Idescat que complementa la informació proporcionada per l'Enquesta sobre equipament i ús de tecnologies de la informació i la comunicació a les llars (TICL) realitzada per l'INE i l'Idescat.\nL'objectiu principal d'aquesta enquesta és obtenir estimacions territorials (àmbits del Pla Territorial, comarques i Aran) dels indicadors més importants d'equipament TIC a les llars i de l'ús que en fan les persones. A més, a partir de l'any 2013, l'Idescat difon resultats per al conjunt de Catalunya d'indicadors sobre TIC que es consideren rellevants en cada edició de l'enquesta.\nAquesta enquesta té periodicitat anual fins a l'any 2011. A partir d'aquest any l'enquesta té caràcter biennal.\nLes unitats d'anàlisi són els habitatges familiars i les persones de 16 anys o més que hi resideixen.\nL'àmbit poblacional és el conjunt de persones de 16 anys o més que resideixen en habitatges familiars principals. Abans del 2007, l'àmbit poblacional també considerava les persones de 15 anys.\nEl període de referència dels resultats de l'enquesta és el moment de realització de les entrevistes, excepte:\nen l'ús d'ordinador i d'Internet, que és el de tres mesos anteriors al moment de realització de l'enquesta, i\nen la situació laboral de la persona seleccionada, que és la setmana anterior a l'entrevista.\n3. Disseny mostral\nAquesta enquesta és una investigació tipus panel dirigida a les persones de 16 anys o més residents en llars familiars.\nLa mida mostral per al conjunt de Catalunya és de 3.075 unitats. La mostra es distribueix entre les comarques utilitzant una afixació uniforme. Es dissenya una mostra independent per a cada comarca que permeti obtenir les estimacions territorials dels indicadors principals.\nEl tipus de mostreig utilitzat és el bietàpic estratificat. Les unitats de primera etapa són els habitatges familiars principals. En la segona etapa, a cada habitatge se selecciona amb probabilitat igual una persona de 16 anys o més.\nLa informació s'estructura en diferents apartats. A l'inici del qüestionari es demana la composició de la llar. A continuació es pregunta per l'equipament de la llar: ordinador, Internet i incidències amb el proveïdor d'Internet, entre d'altres. Altres apartats es destinen a recollir informació sobre l'ús personal de les noves tecnologies, com ara el comerç electrònic, la seguretat a Internet o la llengua i les TIC. El qüestionari finalitza amb un bloc per recollir el perfil socioeconòmic de les persones entrevistades.\nRealització del treball de camp\nEl treball de camp es du a terme durant el segon semestre de l'any de referència de l'enquesta.\nLes entrevistes es realitzen per telèfon mitjançant el sistema CATI. La gravació es realitza al moment de l'entrevista assistida amb el suport adequat, de manera que s'incorporen controls de fluxos (per garantir la formulació de les preguntes en un ordre correcte) i de contingut i coherència de les variables entre si.\n5. Indicadors principals\nLlars amb ordinador\nLlars que disposen d'ordinador de taula o PC, ordinador portàtil o ordinador de butxaca.\nLlars amb connexió a Internet\nLlars que poden accedir a Internet amb qualsevol equip (ordinador, mòbil, etc.) i amb qualsevol tipus de connexió (mòdem, ADSL, XDSI, mòbil, etc.).\nLlars amb banda ampla\nLlars que disposen d'un tipus de connexió xDSL, com ara ADSL, i d'altres connexions fixes, com la xarxa de cable i les connexions sense fils.\nPersones de 16 anys o més que han utilitzat algun ordinador des de qualsevol lloc (llar, centre de treball, centre d'estudi, cibercafè, etc.) per dur a terme qualsevol tipus d'activitat informàtica. Es diferencia entre l'ús d'ordinador alguna vegada o en els tres mesos anteriors al moment de l'entrevista.\nPersones de 16 anys o més que han utilitzat Internet des de qualsevol lloc (llar, centre de treball, centre d'estudi, cibercafè, etc.) i amb qualsevol equip d'accés. Es diferencia entre l'ús d'Internet alguna vegada o en els tres mesos anteriors a l'entrevista.\nUsuaris de correu electrònic\nPersones de 16 anys o més que han enviat o rebut missatges a través d'Internet en els tres mesos anteriors a l'entrevista.\nUsuaris que compren productes o serveis\nPersones de 16 anys o més que alguna vegada han comprat béns o serveis a través de la xarxa per motius particulars.\n6. Obtenció de resultats\nL'Enquesta TICLT permet obtenir resultats comarcals dels principals indicadors TIC pel que fa a l'equipament de les llars i a l'ús que en fan les persones. Aquestes estimacions es duen a terme amb estimadors compostos obtinguts aplicant la metodologia de petites àrees. Un pas previ a l'obtenció d'aquests resultats és l'homogeneïtzació de l'estimació per al total de Catalunya amb la proporcionada per l'INE a l'Enquesta sobre equipament i ús de tecnologies de la informació i comunicació a les llars (TICL) del mateix any.\nTambé s'obtenen resultats per al conjunt de Catalunya d'altres temes d'actualitat relacionats amb les TIC.\nA partir de l'any 2013 les dades de l'enquesta TICL es calculen utilitzant estimacions de població provinents del Cens de població i habitatges 2011 i els resultats sobre l'ús de TIC es calibren per nacionalitat, a més del tradicional calibratge per sexe i edat. Atès que l'Enquesta TICLT necessita homogeneïtzar els resultats globals de Catalunya amb els de l'Enquesta TICL, aquests dos canvis comporten un tall en les sèries de dades publicades abans del 2013 i no permeten fer comparacions homogènies. Per aquest motiu, serà necessari revisar les dades comarcals provinents del TICLT corresponents als anys anteriors al 2013. Aquesta revisió consistirà a recalcular les dades tenint en compte les estimacions de població derivades del nou Cens i el nou calibratge per nacionalitat.\nA més dels resultats per a Catalunya, es pot consultar la informació comarcal d'edicions anteriors d'aquesta operació a l'apartat Estadística territorial TIC a les llars.\nL'Enquesta TICLT també proporciona resultats per al conjunt de Catalunya d'indicadors sobre TIC que es consideren rellevants en cada edició de l'enquesta.\nCal tenir en compte que fins a l'any 2006, els resultats d'equipament fan referència a totes les llars i els d'ús, a les persones de 15 anys o més que habiten en habitatges familiars. A partir de l'any 2007, els resultats d'equipament es refereixen a les llars que tenen algun membre de 16 a 74 anys i els d'ús, a les persones de 16 a 74 anys que hi resideixen.


L'onzena edició del Moniàtic Festival se celebrarà a Alcoi l'últim cap de setmana de setembre | Diània Televisió\nL’onzena edició del Moniàtic Festival se celebrarà a Alcoi l’últim cap de setmana de setembre\nData: 26 – 28 de setembre de 2019\nEtiquetes: Amazonians, DonaLlop, La Trocamba Matanusca, Moniàtic\nEl Moniàtic 2019 es celebrarà els dies 26, 27 i 28 de setembre en diferents espais d’Alcoi. Dissabte serà el dia gran amb concerts gratuïts al solar del carrer Sant Rafael (Barri del Partidor).\nEnguany, el col·lectiu Moniàtic, ha volgut reivindicar la crisi climàtica i les seues conseqüències: desforestació, especulació del sòl, augment de la contaminació i acceleració del canvi climàtic i de l’escalfament global, pèrdua d’hàbitats naturals i de biodiversitat, així com de comunitats indígenes que poblen aquests espais des de fa centenars d’anys. És per això que enguany el color predominant serà el verd amb lemes com ‘La selva no està en venda’ o la famosa frase ‘Fucking money!’. Segons el col·lectiu Moniàtic és una manera modesta de donar visibilitat a aquestes lluites.\nEl festival segueix apostant per l’autogestió i per grups de música independents. Des de l’organització es recorda que és un festival gratuït que subsisteix de la recaptació de la barra i que tanmateix tracta d’oferir preus populars i assequibles per a tothom. Es tracta d’un festival que treballa per la promoció i col·laboració amb grups d’àmbit local i comarcal. En aquesta onzena edició es comptarà amb grups locals com Marco Pompero, Batoi, Orka i Maria o d’altres amb forta presència alcoiana com Llum.\nCal destacar també l’actuació de grups com La Trocamba Matanusca, que continua presentant el seu últim treball “A pic i pala“, el grup mallorquí DonaLLop o la banda íntegrament femenina de reggae roots valenciana Amazonians.\nNAIXEMENT DEL MONIÀTIC\nEl festivalet de música Moniàtic naix en 2003 quan el Govern del PP amb Jorge Sedano al capdavant va decidir invertir més de 240.000 euros en el festival de música Mediàtic. Tal com va explicar llavors el portaveu del Moniàtic Vicent Galbis: “No estem en contra del Mediàtic; a nosaltres ens agraden la majoria de grups que actuen en aquest festival, el que no compartim la política discriminatòria de l’Ajuntament, que no dóna suport a col·lectius locals i els nega qualsevol finançament”. Baix aquestes circumstàncies on un festival de música rebia més de 240.000 euros i en canvi col·lectius culturals, musicals i artístics, així com grups de música eren absolutament oblidats pel Govern, va nàixer el Moniàtic com una reivindicació i com una demostració de què l’autogestió, l’oci i la reivindicació cultural són una conjunció possible. I, a més, exitosa.\nPrevious article El Festcarrer d’Ondara torna del 20 al 22 de setembre\nNext article La Fúmiga s’incorpora al cartell del Fesporrat 2019 d’Altea


Setmana Santa per singles amb fills - Activitat a Barcelona\nSetmana Santa per singles amb fills\nNº : 1589.\nLloc activitat: Sant Feliu de Buixalleu\nPerquè no? Aquest any pensa en les teves vacances a la nostra casa de colònies amb activitats per pares i fills totalment gratuïtes!!\nDel 6 al 9 d´abril.\nUs proposem un cap de setmana molt especial dissenyat específicament per a vosaltres.\nVolem que us sentiu com a casa en un ambient acollidor, relaxat, rodejats de natura, amb unes instal•lacions a on cuidem els detalls, volem que gaudiu de l’experiència de viure a les nostres cases de colònies.\nHem preparat activitats per als vostres fills on aprendran jugant, i d’altres molt divertides per a vosaltres. Totes gratuïtes!\nVosaltres decidireu si voleu gaudir del vostre temps lliure o amb els vostres fills, els nostres monitors se n’ocupen en tot moment.\nLes habitacions es distribueixen de la següent manera: mares amb fills, pares amb fills, habitacions de fills supervisades per monitors i habitacions de només mares/només pares, estan equipades amb lliteres, jocs de llençols complet i mantes.\nL´entrada a la instal•lació es realitzarà el primer dia a partir de les 11:30 h. si es va contractar el dinar del primer dia i a partir de les 18:00 h. si el primer àpat és el sopar del primer dia.\nLa sortida es realitzarà a les 11:00 h. en cas que de no tenir contractat el dinar de l´últim dia i a les 16:30 h. si el té contractat.\nEls menjars es serviran a la sala-menjador de la instal•lació, utilitzant un servei de self-service amb un menú casolà compost per dos primers plats, dos segons plats + guarnició, postres i cafè per als adults (pa + vi + aigua en gerres inclòs), menú elaborat en la pròpia instal•lació i amb especial atenció a les dietes especials i al•lèrgies de cadascun dels participants. Els menjars són conjunts i seran supervisades pels pares i les mares\nEl 6 d´abril a partir de les 15:30 h. i el 7 i 8 d´abril, farem activitats de matí, tarda i nit.\nTenim activitats tant per als vostres fills com per vosaltres, la diversió està assegurada!\nLes activitats infantils estan dirigides a nens de 4 a 16 anys, en el cas que algun pare/mare volgués que el seu fill menor de 4 anys participi, l´haurà acompanyar durant tota l´activitat. No hi ha activitats específiques per a nens majors de 16 anys.\nDins del Parc Natural del Montseny es troba la casa de colònies de Can Vandrell, entre Arbúcies i Hostalric, envoltada de grans boscos de roures i alzines.\nAntiga residència senyorial del s. XIV sense barreres arquitectòniques, fa que sigui idònia per a la realització per tot tipus d’estades d’oci. A més la casa ofereix un ampli ventall de visites culturals i mediambientals dins de la comarca de la Selva.\n• 110 places.\n• 3 menjadors, un de 110, de 40 i un altre de 25 places.\n• 3 sales de taller.\n• Sense barreres arquitectòniques adaptada 100%a minusvàlids, amb ascensor.\n• Cuina casolana.\n• Telèfon públic.\n• Piscina amb gespa, 16x12m.\n• Sorral per als nens.\n• Zona de jocs i d’esports.\n• Wifi gratuït.\n- Adults (15 o més anys): 37 euros/persona i dia\n- Nens (de 3 a 15 anys): 27.55 euros/persona i dia\nÀpat extra (sopar o dinar)\n- Preu adult: 13 euros\n- Preu Nens: 10 euros\nPerqué no? Aquest any pensa en les teves vacances a la nostra casa de colònies amb activitats per pares i fills totalment gratuïtes!! del 6 al 9 d´abril.\nActivitat: Setmana Santa per singles amb fills\nDurada: Del 6 al 9 d´abril\nInclou: Allotjament, PC, activitats, serveis de Can Vendrell, assegurança i monitors\nCerques relacionades amb Setmana Santa per singles amb fills


El 16 de setembre se celebra el Dia Internacional de la Preservació de la Capa d’Ozó. Departament de Territori i Sostenibilitat\nEl 16 de setembre se celebra el ...\nEl 16 de setembre se celebra el Dia Internacional de la Preservació de la Capa d’Ozó\nEl lema d'enguany "Conserva't cool i continua", anima a tothom a continuar treballant i seguir impulsant accions per protegir la capa d'ozó i mitigar el canvi climàtic en el marc del Protocol de Mont-real.\nLa capa d'ozó és una franja fràgil de gas que protegeix la Terra dels efectes nocius dels raigs solars, contribuint així a preservar la vida al planeta.\nEl Protocol de Mont-real es va crear fa més de 30 anys al descobrir-se que els clorofluorocarbonis (CFC) i altres substàncies utilitzades en aerosols, sistemes de refrigeració i molts altres productes, formaven un forat a la capa d'ozó, la qual cosa permetia que la radiació ultraviolada nociva per a la salut penetrés la terra.\nCom a resultat d'aquets esforços internacionals concertats, la capa d'ozó s'està refent i s'espera que a mitjans d'aquest segle s'hagi recuperat. Per això, cal continuar treballant i impulsar accions per protegir la capa d'ozó i mitigar el canvi climàtic.\n"Keep Cool and Carry On: The Montreal Protocol"\nPàgina oficial de les Naciones Unides (anglès).\n"Consérvate cool y continúa: el Protocolo de Montreal"\nPàgina oficial de les Naciones Unides (castellà).


Experts avaluen l’estat de l’esglèsia de Sant Vicenç d’Enclar – Ràdio Valira\nLa comissió per l’estudi de les futures intervencions a l’església de Sant Vicenç d’Enclar s’ha reunit aquest dijous amb l’objectiu de començar a treballar per trobar la millor resposta de cara a la futura intervenció al conjunt arquitectònic. En aquest sentit, els seus membres també s’han desplaçat fins a l’església de Sant Vicenç d’Enclar per tal d’avaluar en primera persona les afectacions sobre el conjunt.\nD’aquesta manera, una vegada fetes les valoracions i constatacions sobre el terreny, els membres de la comissió s’han reunit a la biblioteca de Patrimoni per aportar propostes tècniques, així com recollir més informació sobre el conjunt arquitectònic.\nEls tècnics han coincidit que la millor manera de procedir és “impulsar la reconstrucció de l’espai esfondrat i fer-ho de la manera més fidedigna possible”. Per tal d’aconseguir-ho, remarquen la importància d’identificar i ubicar totes les pedres caigudes per tal de poder-les restaurar als llocs pertinents. Amb la voluntat d’escoltar totes les veus dels experts, la comissió han demanat que s’aporti documentació addicional i complementària. Quan a la causa de l’esfondrament, els membres de la comissió han coincidit a indicar que no hi ha una “raó única i que cal seguir analitzant la documentació recopilada per identificar-les”.


Nova guia de turisme familiar • Ràdio Capital de l'Empordà\nLa regidoria de Turisme de Castell-Platja d’Aro estrena enguany i en quatre idiomes -català, castellà, francès i anglès- una nova publicació amb tots els elements que promocionen el municipi per a les famílies. Amb les il·lustracions i el disseny de XuxuLanstrum s’hi recullen atractius patrimonials, naturals i de lleure. També el calendari anual amb les principals activitats, consells de seguretat i l’oferta d’establiments d’oci, allotjament i restauració que en faciliten l’acollida, en tant que el municipi està acreditat amb el segell de qualitat Platja en Família.\nHi té un paper destacat en Xalarí, des d’en fa quatre mascota del turisme familiar, protagonista també de diversos elements de marxandatge. Enguany per exemple, és el reclam dels nous adhesius Família en moviment, ampliant el seu catàleg de productes: peluix, punts de llibre, joc de memòria amb 24 parelles o un quadern d’activitats de 16 pàgines amb diverses propostes. Els seus traços volen transmetre tendresa entre els infantils, alegria mitjançant amb els múltiples colors que l’acompanyen i la connexió amb elements estiuencs amb uns cabells que recorden el sol i una cua que simbolitza les onades del mar.\nEl municipi va assolir l’any 2014 l’acreditació oficial com a Destinació de Turisme Familiar, guardó de qualitat que concedeix l’Agència Catalana de Turisme de la Generalitat i que només tenen 25 espais del país. Per assolir la certificació cal la implicació i el treball conjunt de l’Ajuntament i de l’empresariat local, ja que cal complir un conjunt de requisits, tant des de l’àmbit públic com des de l’oferta de serveis del sector privat, bàsicament en millores en l’allotjament, les infraestructures i la restauració. De manera progressiva cal assolir diversos percentatges d’establiments que facilitin l’estada del públic familiar.\nCom a ens públic l’Ajuntament ha de garantir per exemple, zones de jocs infantils i lúdiques, senyalització de les zones de perill, informació en idiomes, mesures de seguretat passives i actives o una programació d’activitats dissenyada per al públic familiar: al municipi el Mini Club Infantil-Ludoteca a la Platja Gran, el Festival Xalaro d’Espectacles Familiars, sessions d’animació i tallers al Passeig Marítim i a la biblioteca. També visites guiades, Festes Majors d’estiu o el Mercat Medieval de Castell d’Aro.\nArticle anteriorMiley Cyrus s’acomiada públicament de Liam Hemsworth en el seu nou senzill\nArticle següentRecollida de brossa a Sa Riera, a Begur, impulsada per joves estiuejants


barcelona | Jordi Saragossa -fotògraf-\nPosted by Jordi Saragossa on Novembre 12, 2011\nFa una estona el sol marxava i deixava Barcelona per anar a visitar altres indrets…\nmentrestant, nous projectes prenien forma.\n3 comentaris Posted in General Etiquetat barcelona, bcn, vespre\nPosted by Jordi Saragossa on Novembre 6, 2011\n“Cada dia, una gasela es desperta a l’Africa.\nLa gasela sap que ha de córrer més que el lleó més ràpid o morirà; el lleó sap que ha de córrer més que la gasela més lenta o morirà de gana.\nTant si ets lleó com gasela, al llevar-te al matí més val que corris….”\nPerò cap a quina direcció?\n1 comentari Posted in General Etiquetat barcelona, helicopter, mar, nuvols\ntornant al ZOO.\nPosted by Jordi Saragossa on Octubre 31, 2011\nEnllaço aquesta entrada amb l’entrada passada, que parlava de la llibertat:\nVaig iniciar aquest bloc fa just 3 anys i 20 dies… amb una foto d’un concert de Gossos al Zoo de Barcelona, des de llavors que no hi he tornat, i ja tocava. Aquí teniu doncs, unes quantes fotos fetes ahir diumenge 30 d’octubre als molts i molts animals que “viuen” tancats en una recreació d’hàbitat al bell mig de la capital catalana…\nMolts d’ells nascuts al mateix zoo, sense saber quin és el gust de la llibertat… com ara nosaltres…\nDeixa un comentari Posted in General Etiquetat animals, barcelona, zoo\nPosted by Jordi Saragossa on Octubre 24, 2011\nEl meu primer vol en helicòpter i una experiència genial per fotografiar la meva ciutat des del punt de vista que em faltava… Segurament no vam enganxar un dia clar i net com havíem somiat, però el núvols negres i amenaçadors ajuden a donar el punt de realisme en una ciutat que contamina nit i dia.\n2 comentaris Posted in General Etiquetat barcelona, bcn, heli, helicopter\nPosted by Jordi Saragossa on Mai 21, 2011\nQuin pollastre que s’ha organitzat… de tant en tant cal recordar que el dret a decidir, el tenim nosaltres.\nDeixa un comentari Posted in General Etiquetat acampada, acampadabcn, barcelona, bcn, catalunya, plaça


El jutge modifica les compareixences de Mundó al jutjat de setmanals a mensuals - Regió7 :: El Diari de la Catalunya Central\nEl Tribunal Suprem processa l'exconseller de Justícia per desobediència i malversació\nredacció 20.06.2018 | 21:15\nCarles Mundó Dani Perona\nEl jutge ha acordat estimar la sol·licitud de la defensa de l'exconseller Carles Mundó i modificar l'obligació de compareixença davant la justícia de setmanal a mensual. Cal recordar que el jutge del Tribunal Suprem Pablo Llarena processa Mundó per desobediència i malversació en la macrocausa que instrueix contra els polítics independentistes.\nMundó va estar un mes a la presó per ordre de la magistrada de l'Audiència Nacional Carmen Lamela i va sortir en llibertat sota fiança el 4 de desembre de l'any passat. La decisió la va prendre llavors Llarena, un cop la causa contra el Govern va passar de l'Audiència Nacional al Suprem. El jutge li va fixar una fiança de 100.000 euros de fiança\nEl mercat agrari de la plaça Major es traslladarà dissabte a la muralla del Carme\nManresa posa en funcionament el Cruyff Court Manel Estiarte, a la plaça Milcentenari\nCs es querella contra Torrent per desobediència en no suspendre els processats\nComín sobre el 21-D: «Que ningú es preocupi, hi haurà acció no violenta, però acció»


"Orgull i prejudici" fa 200 anys - Biblioteca Virtual\n"Orgull i prejudici" fa 200 anys\nJane Austen i "Orgull i prejudici"\nQuan Jane Austen va escriure la primera versió de "Orgull i prejudici" tenia vint anys: la mateixa edat que Elizabeth Bennet (protagonista de l'obra). Tot i que no es va publicar fins al 27 de gener de 1813, quan Austen tenia trenta-set anys.\nDos segles després de la seva publicació, l'obra ha esdevingut el llibre més popular de l'autora. És el que es gaudeix amb més facilitat arran del seu to de comèdia de bon humor, per la seva alegre protagonista i pel seu desenllaç de somni.\nLa història té lloc en un entorn rural i la trama es desenvolupa a un ritme àgil; en pocs capítols apareixen al cercle de les noies Bennet quatre joves que són, en potència, quatre marits. A continuació, tenen lloc una sèrie de crisis i confrontacions sucessives que ajuden a mantenir viu el rime, però la història resulta càlida, i gran part de la seva calidesa prove del moviment constant cap a l'amor consumat.\nAusten dota la seva protagonista (Elizabeth) de quatre qualitats admirables: vitalitat, intel·ligència, segueretat en si mateixa i capacitat per pensar. Qualitats de les que sorgeixen els moments més dramàtics i característics del llibre, quan per exemple, la mostra en acció, corrent, rient, bromejant, discutint, contradient i negant-se a complir ordres. Es podria dir que s'assembla a Marianne Dashwood (protagonista de "Seny i sentiment"), però a diferència d'aquesta, Elizabeth és forta i sap protegir-se. Fa ús de l'humor tant per defensar-se com per atacar, però no transgredeix les normes socials.\nLa inadequació social és un dels grans temes d'Austen, aportant gran part de l'esperit de comèdia que té "Orgull i prejudici". La major font de torbament per Elizabeth és sa mare: vulgar, ximple i lamentable –com arriba a dir el senyor Darcy–. La senyora Bennet domina la novel·la des de la primera frase:\n"És una veritat universalment coneguda que un home solter, en possessió d'una gran fortuna, cal que desitgi tenir muller."\nUna expressió d'una ironia portentosa que, a mesura que la història avança, constatem en més d'una ocasió.\nTanmateix, la pinzellada magistral del llibre és com Austen gestiona les circumstàncies perquè Elizabeth accepti a Darcy. Les millors escenes d'Elizabeth són aquelles en què rebutja els seus admiradors: primer a Collins i després a Darcy.\n"Seny i sentiment"\n"Orgull i prejudici"\n"L’abadia de Northanger"\nOrgull i prejudici a les Biblioteques\n"Pride and Prejudice" (projecte Gutenberg)\nGuia de lectura "Hereves de Jane Austen"\nData de creació: 10/07/2017 Última actualització:\t16/12/2020


Com utilitzar endolls de Regne Unit a Somàlia\nConnectors, preses de corrent, adaptadors i altra informació necessària per viatjar des de Regne Unit a Somàlia en aquesta pàgina. Si voleu un informe per a altres països, torneu a iniciar l’ assistent per trobar a adaptadors elèctrics per al vostre viatge aquí .\nTipus de taps: G, D, M. C.\nLa tensió no és exacta, però la diferència sol ser tolerable pels dispositius elèctrics. És molt segur connectar el vostre aparell elèctric de Regne Unit a Somàlia sense un adaptador de tensió. Si teniu algun problema amb un dispositiu especial, és a dir, un dispositiu mèdic, probablement voldreu demanar més ajuda professional.


Inauguració: 2 d'octubre del 2020, a partir de les 18h. Entrada gratuïta. Inscripció prèvia obligatòria.\nEmmarcada en la celebració del 30è aniversari de la Fundació Antoni Tàpies de Barcelona, aquesta mostra se centra en el període en què l'artista català Antoni Tàpies estava a la trentena, és a dir, el decenni comprès entre el 1953 i el 1963. Durant aquests anys, Tàpies va assolir la maduresa del seu art amb la creació de les anomenades pintures matèriques.\nAquestes obres es caracteritzaven per la densitat de les textures i per l’ús d’una gamma de colors on predominaven els tons grisos, ocres i terrosos. Amb aquestes pintures Tàpies va situar-se en un lloc preeminent en els cercles d’avantguarda tant espanyols com internacionals.\nDurant la dècada de 1950 es van succeir una sèrie d’exposicions i de premis que van determinar aquesta posició de preeminència. Els membres del Club 49 van donar el primer impuls en el coneixement de la seva obra a Barcelona, mentre que en la seva projecció internacional cal destacar el paper que van jugar, d’una banda, la galerista novaiorquesa Martha Jackson, amb la qual Tàpies va començar a exposar a finals del 1953, i, de l’altra, el crític d’art Michel Tapié i el galerista Rodolphe Stadler, amb qui va exposar per primera vegada el 1955-1956. Tapié i Stadler van aglutinar una sèrie d’artistes d’Europa, dels Estats Units i del Japó als quals se’ls va atribuir una mateixa sensibilitat estètica, i que en els anys successius van contribuir a canviar el gust artístic de l’Europa de postguerra.\nAquesta exposició aplegarà una sèrie d’obres d’Antoni Tàpies provinents de la Fundació, de la família de l’artista, i de préstecs de museus i de col·leccions particulars. La tria fa especial atenció a aquelles obres que fa temps que no s’han vist o que són desconegudes pel públic pel fet de venir de col·leccions particulars. A més, la mostra s’acompanyarà de documentació per contextualitzar l’evolució de l’obra de Tàpies en un període en què es van posar les bases d’una cultura crítica i compromesa amb el moviment polític opositor al règim franquista que faria eclosió a partir de la segona meitat de la dècada de 1960.\nImatge: Antoni Tàpies. Blanc i ocre sobre marró (1961). Co.l·lecció particular, Barcelona, Catalunya.\nLabels: Barcelona Catalunya Exposicions Museus Pintura


L’escola Àngela Bransuela col·labora amb Llibre Actiu aportant llibres de la seva biblioteca | CFP Maresme\nL’escola Àngela Bransuela col·labora amb Llibre Actiu aportant llibres de la seva biblioteca\nPublicat a les 06:27h a Llibre Actiu\tper\tCFPMaresme\nL’escola Àngela Bransuela de Mataró es va posar en contacte recentment amb el servei d’intercanvi de llibres del Centre de Formació i Prevenció, Llibre Actiu, per cedir-li una bona quantitat de llibres de la biblioteca escolar. En total van ser 20 caixes plenes de publicacions que passaran a formar part de la col·lecció d’aquest programa cultural.\nEl contacte per aquesta col·laboració es va produir gràcies al bidell de l’escola, que és usuari de Llibre Actiu i freqüenta l’equipament per practicar-hi l’intercanvi de llibres. Quan va saber que s’estava renovant la biblioteca del col·legi, va pensar en primer lloc amb Llibre Actiu per proposar-los la cessió d’aquest material.\nL’escola Àngela Bransuela també va contactar amb el CFP l’any passat, ja que els i les alumnes de 6è A del col·legi van triar al Centre de Formació i Prevenció com a col·laborador al seu projecte d’emprenedoria Cueme. En aquella ocasió, representants del CFP van anar al centre educatiu a explicar com funcionava l’associació i van seguir el procés de la cooperativa social que van formar els nois i noies.\nPodeu llegir les notícies sobre aquest projecte Cueme en aquests enllaços:


El químic Avelino Corma, un dels científics més internacionals del país, conversa a l’Octubre\nEl director de l’Institut de Tecnologia Química de València protagonitza el debat d’avui programat per l’Espai Ciència\nUna de les màximes aspiracions d’un científic, acadèmicament, és ésser membre de la Royal Society britànica, la societat científica més antiga del món. El químic Avelino Corma (Moncofa, 1951), tot i no ésser britànic, des del 2012 en forma part gràcies a una carrera científica de referència començada a la Universitat de València i que l’ha portat per mig món. Després de molts anys fora, quan va tornar al país es va reincorporar al capdavant de l’Institut de Tecnologia Química de València, un centre mixt del CSIC i la UPV.\nCorma és el convidat d’avui (19.00) a les Converses de l’Octubre Centre de Cultura Contemporània de València, una de les activitats incloses en el programa Espai Ciència patrocinat per l’Institut d’Estudis Catalans, Acció Cultural del País Valencià i la Càtedra de Divulgació de la Ciència de la Universitat de València, amb el suport del CSIC.\nEl professor Juli Peretó, coordinador de l’Espai Ciència, destaca tant la importància del convidat, ‘un dels científics més citats en la bibliografia pels seus treballs’, com del seu institut, ‘un model de funcionament d’institut de recerca públic’. La seva investigació s’ha centrat en la creació de materials amb noves aplicacions industrials, com ara catalitzadors i processos catalítics sostenibles en el camp del refinament d’hidrocarburs i dels derivats de la biomassa. En aquest sentit, l’Institut de Tecnologia Química s’ha destacat per una capacitat d’interacció amb la indústria molt gran, tant amb la petroquímica com amb l’anomenada ‘química verda’, la química més respectuosa amb el medi.\n‘Una de les seues especialitats ha estat la investigació dels zeolites, uns minerals que es troben a la natura amb unes porositats moleculars molt característiques’, comenta Peretó: ‘Ell va contribuir de manera molt important a desenvolupar mètodes per a fabricar-ne d’artificials que tinguin unes propietats diferents de les que tenen les naturals, i això ha tingut moltes aplicacions.’\nDe les seves investigacions, de la seva trajectòria professional i del finançament de la ciència al nostre país, entre més temes, en parlarà en la conversa d’avui, que com l’anterior té un format radiofònic, sense ser ràdio: ‘Un programa de ràdio sense ràdio vol dir que enregistrem la conversa com si fos en un estudi, però amb públic, i després el pengem a la web’, explica Peretó. ‘Simbòlicament, volem representar que no estem sense ràdio.’ Per això la persona que el condueix és justament una ex-treballadora de Ràdio 9, la periodista Reis Juan.


Social, Commercial Project\n7.100 € Received\nNecesitamos gente que nos ayude a difundir esta primera feria entre sus redes sociales, colectivos, barrios, medios... Cuantos más seamos más lejos podemos llegar!\nAgraïment: Reconeixement públic de la teva col·laboració Inclourem el teu nom a la pàgina web de la Fira i al panell d'agraïments\nMoney: 6 EcosolsDurant la fira, els productes i serveis que s'ofereixin s'hauran de pagar en Ecosols, la moneda social creada per la XES. Podràs bescanviar Euros per Ecosols allà mateix, però si fas ara un donatiu per a fer la fira possible t'obsequiarem amb els teus primers 6 Ecosols + Reconeixement públic col·laboració\nMoney: 12 Ecosols i llibreDurant la fira, els productes i serveis que s'ofereixin s'hauran de pagar en Ecosols, la moneda social creada per la XES. Podràs bescanviar Euros per Ecosols allà mateix, però si fas ara un donatiu per a fer la fira possible t'obsequiarem amb els teus primers 12 Ecosols + Llibre sobre Economia Social i Solidària publicat per la XES amb l'editorial Icària (a recollir a la fira) + Reconeixement públic col·laboració\nMoney: 21 Ecosols i llibreDurant la fira, els productes i serveis que s'ofereixin s'hauran de pagar en Ecosols, la moneda social creada per la XES. Podràs bescanviar Euros per Ecosols allà mateix, però si fas ara un donatiu per a fer la fira possible t'obsequiarem amb els teus primers 21 Ecosols + Llibre sobre Economia Social i Solidària publicat per la XES amb l'editorial Icària (a recollir a la fira) + Reconeixement públic col·laboració\nMoney: 30 Ecosols i llibreDurant la fira, els productes i serveis que s'ofereixin s'hauran de pagar en Ecosols, la moneda social creada per la XES. Podràs bescanviar Euros per Ecosols allà mateix, però si fas ara un donatiu per a fer la fira possible t'obsequiarem amb els teus primers 30 Ecosols + Llibre sobre Economia Social i Solidària publicat per la XES amb l'editorial Icària (a recollir a la fira) + Reconeixement públic col·laboració\nDigital files: Recopilatori d'iniciatives d'economia social i solidàriaLa fira servirà per generar un catàleg de totes les iniciatives d'economia solidària que s'hi inscriguin. Un llistat que serà públic a través del web de la mateixa fira per orientar al públic quan cerqui productes i serveis provinents d'iniciatives alternatives a l'economia capitalista. License\nServices: Accés a serveis i productes de l'economia social en un sol espaiDurant la fira, les entitats i cooperatives de l'economia social i solidària oferiran en un sol espai un ventall de productes i serveis suficientment ampli per cobrir les necessitats de la vida. See more\nLa Xarxa d'Economia Solidària, també coneguda com la XES, es gesta en un procés iniciat a mitjan els anys 90 entre cooperatives catalanes i brasileres.\nLes empreses i entitats que formem part de la xarxa d'economia solidària som valuoses de cara a construir l'altre món possible en la mesura que som un laboratori on diàriament assagem noves formes de treballar, consumir i invertir, i que demostrem que és possible fer empreses eficaces i, alhora, democràtiques, equitatives i sostenibles. My location\nC/ Casp, 43 baixos 1a, Barcelona\nEl centre Fabra i Coats, antiga fàbrica de la vil·la de Sant Andreu recuperada per a usos socials i culturals. 1.200 €\nCal alliberar una persona per coordinar l'execució de la Fira durant els dies previs i posteriors a la mateixa. 3.400 €\nCampanya de comunicació Un dels objectius més importants de la Fira és donar a conèixer l'Economia Social i Solidària a la ciutadania. La difusió de les iniciatives i dels continguts de la Fira han d'anar més enllà dels dos dies de celebració i de les parets de l'espai firal. Es requeririen recursos econòmics per contractar una persona que dones suport durant unes setmanes a la comissió de comunicació de la fira (formada per persones de les entitats de la XES). 1.500 €\nCoordinació tècnica de la Fira (II) Seria molt convenient alliberar una persona perquè coordini el treball que aporten la resta de membres de l'equip. Cerquem una contribució al salari d'aquesta persona coordinadora. Des d'ara fins un mes després de la Fira. 2.400 €\nDestinarem una part dels recursos a garantir que els tallers i les ponències es desenvolupin de manera adequada i participativa i que l'espai es converteixi en un punt de generació d'alternatives i idees innovadores. 1.000 €\nMaterials gràfics impresos i digitals 2\nLloguer espai firal 3\nCampanya de comunicació Campanya de comunicació 4\nCoordinació tècnica de la Fira 5\nCoordinació tècnica de la Fira (II) Coordinació tècnica de la Fira (II) 6\nDinamització tallers i ponències Categories


Dolors Parés Oliva - carndeporc.cat, el web de la indústria càrnia\nDolors Parés és llicenciada en Ciències Biològiques per la Universitat Autònoma de Barcelona (UAB) i doctora en Biologia per la Universitat de Girona (UdG). Actualment és professora titular de l’àrea de Tecnologia dels Aliments del Departament d'Enginyeria Química Agrària i Tecnologia Agroalimentària de la UdG, on des de l’any 1993 imparteix docència en les titulacions de l'àmbit agroalimentari de l'Escola Politècnica Superior. El seu perfil docent està relacionat amb matèries de microbiologia i higiene dels aliments, seguretat alimentària i tecnologia de la carn i els productes carnis. És també coordinadora del Màster Universitari en Biotecnologia Alimentària de la mateixa Universitat.\n20-jul-2015 (fa 4 anys 2 dies) 1\n16-febr-2015 (fa 4 anys 5 mesos 6 dies) 1\nBiofilms: un perill a controlar en plantes de processament d’aliments\n23-jul-2014 (fa 4 anys 11 mesos 29 dies) 1\nEls biofilms a més d’afectar determinades instal·lacions, poden ser font de contaminacions, tant de microorganismes deteriorants com de microorganismes patògens.


Caldea reobrirà l'espai termolúdic l'11 de juny | BonDia Diari digital d'Andorra.\nEl termolúdic i Orígens reactivaran la seva activitat després de prop de set setmanes tancats en les quals s'han realitzat diversos treballs de manteniment, s'ha substituït el 10% de la coberta de vidre de la llacuna i s'ha reparat la llacuna panoràmica, que tornarà a ser un dels atractius de cara aquesta temporada de primavera i estiu.\nL'horari d'obertura del termolúdic, Orígens i l'espai Inúu serà de 10 a 22 hores, excepte els dissabtes que serà de 10 a 23 hores. Tots els visitants podran continuar gaudint de la gastronomia thai-japonesa al restaurant Siam Shiki que compta amb terrassa-lounge amb vista a les muntanyes i podran estrenar un nou restaurant de cuina mediterrània al termolúdic.\nl'11 de juny\nMassa maco per ser veritat\nMés aforament a Caldea però afluència inferior a la del 2020


Marsoc | Temps d’herbes i oli de Sant Joan\nTemps d’herbes i oli de Sant Joan\nGuillem Mas - 13 de Juny de 2016\nAra que hem encetat el juny ja és hora de tenir enllestides les herbes dolces, seques o mesclades per poder tastar-les per la revetla de Sant Antoni.\nFent una mica d’història, tot i que els antecedents es poden situar als monestirs on els frares elaboraven begudes espirituoses, l’elaboració de les nostres herbes se situa al segle XVIII per part dels pagesos. Un producte que des de fa segles forma part de les nostres festes, costums i tradicions.\nLes herbes de Mallorca s’obtenen de la mescla d’anís amb una solució hidroalcohòlica aromatitzada per maceració i destil·lació de plantes aromàtiques. Evidentment, cada família aplica la seva pròpia recepta que varia segons els gustos de les herbes i el seu contingut en sucres i del grau alcohòlic.\nAlgunes de les plantes aromàtiques més utilitzades són fonoll, tarongí, herba sana, menta, herba lluïsa, camamil·la, romaní, ginebró, sàlvia, donzell…; com també fulles i flors de taronger, fulles i flors de llimonera, alguna fruita com ara l’albercoc o la cirera, o bé un bocinet de garrova verda, fulles de nisprer o granets de cafè.\ní Així doncs, s’ha d’omplir el recipient o la botella amb un poc de cada una d’aquestes plantes i després omplir-lo amb l’anís i la cassalla segons el vostre gust. Si ets dels que van enrere d’osques no badis perquè la floració ja està més que avançada a causa de l’arribada de la calor al mes de maig.\nL’herba de Sant Joan o pericó (Hypericum perforatum) és una planta que trobareu a molts de camins i trossos de foravila que fa anys que no estan llaurats. La seva flor de color groc fort és la seva principal característica. La tradició conta que l’albada del dia de Sant Joan és el millor moment per elaborar l’oli de Sant Joan o oli de cop, aquest oli té propietats ‘màgiques’. Entre d’altres coses, ajuda a les cicatritzacions, cura les cremades, va bé per a les picades d’insecte i també per als cops. És a dir, és antiinflamatori i antisèptic 一impedeix l’infecció. Té una acció antiviral, pel virus d’herpes i la varicel·la, entre d’altres, i estimula la circulació de la sang, per aquest motiu, elimina els hematomes.\nLa seva elaboració és molt senzilla. L’oli de Sant Joan s’obté posant a macerar les flors dins una botella amb oli d’oliva (per a un litre convé tres o quatre grapades) i després deixar-ho al sol i serena 40 dies. Per acabar s’ha de colar i guardar-lo en potets de vidre opac per poder-ne disposar varies ocasions, atès que una vegada obert el pot va perdent puixança. L’efecte dura ben bé dos anys.\n15 de Juny de 2016 at 12:55\nJo ja n’he fet d’oli!


Activitats per al Dia Internacional dels Museus: Ajuntament de Santa Coloma de Gramenet\nActivitats per al Dia Internacional dels Museus\nEl 18 de maig, Dia Internacional del Museus, es fan visites guiades per les obres d’ampliació i reforma del Museu Torre Balldovina.\nEl Dia Internacional dels Museus és un esdeveniment mundial organitzat pel Consell Internacional dels Museus i que arriba a la 33a edició. El lema d’enguany és “Museus i memòria” i Santa Coloma de Gramenet s’incorpora a aquesta celebració oferint visites guiades a les obres de reforma i ampliació del museu de la ciutat, el Torre Balldovina. Les persones interessades podran participar en aquesta oferta “Obert per obres”, avui dimecres (19.00) o el diumenge 29 de maig (12.00).\nEl recorregut, gratuït i obert a tothom, permetrà veure l’estat del projecte de reforma i ampliació del Museu Torre Balldovina. La inscripció a la visita s’ha de fer al mateix Museu (pl. de Pau Casals, s/n).\nLa reforma del Museu Torre Balldovina\nEl 2009 es va iniciar la construcció d’un nou edifici per a l’ampliació del Museu, que incorpora les restes arqueològiques del Molí d’en Ribé com a element central i d’entrada a l’equipament. Aquest projecte té tres objectius: protegir i donar un ús museístic a les restes arqueològiques del Molí; redimensionar els espais del Museu per facilitar-ne l’ampliació de la seva oferta d’activitats i de serveis, i permetre la integració dels jardins de la Torre Balldovina a la plaça de Pau Casals mitjançant el nou espai de la coberta del Molí.\nEl projecte arquitectònic d’ampliació del Museu s’integra en el seu entorn. Sense agredir els valors positius existents, amplia l’espai públic amb una nova plaça i dóna permeabilitat als jardins que envolten la Torre Balldovina amb la trama urbana. D’altra banda, és una proposta respectuosa amb l’edifici emblema de la zona —la Torre Balldovina—, amb el qual comparteix l’espai sense disputar-ne el protagonisme. En cap moment es perd de vista l’objectiu primer: protegir les restes del Molí d’en Ribé i permetre’n la seva presentació pública.\nEl projecte abasta una superfície de 2.400 m2, la qual cosa permetrà oferir millors serveis a la ciutadania. En aquest sentit, cal destacar que hi haurà dues noves aules que duplicaran l’oferta escolar actual, alhora que ampliarà les possibilitats pel que fa a llocs on fer trobades i altres activitats. La nova recepció es completarà amb una botiga amb objectes vinculats al patrimoni local i publicacions que parlen de Santa Coloma de Gramenet, siguin obres d’autors colomencs o estiguin relacionades amb els continguts del Museu. Finalment, hi haurà un espai de bar, una sala de descans on poder fer un recés lúdic al llarg de la visita.\nEls nous espais del Museu\nEl Museu disposarà de nous espais d’ús més intern, però que resulten molt importants per a la salvaguarda del nostre patrimoni. Aquest és el cas del dipòsit per al fons documental, tant el municipal com el procedent de donacions i llegats de particulars, entitats i institucions. En aquests moments, el fons és ja una eina important de treball per a investigadors i estudiosos.\nL’equipament comptarà amb una nova sala d’exposicions temporals que duplicarà la superfície de l’actual i permetrà programar mostres de gran format i augmentar el nombre d’exposicions. Es posaran en marxa dues sales més per a la mostra de referència. Així, a més dels blocs “Muntanya” i “Riu”, s’hi podrà oferir el de “Ciutat”. En aquest darrer apartat es parla de la gènesi de la Santa Coloma contemporània, incloent-hi una seccio dedicada al moment més actual i fins i tot a les perspectives del futur més immediat.\nTambé s’amplien les zones de reserva o magatzem de les col·leccions i l’espai destinat als muntatges expositius i al manteniment de totes les instal·lacions.